अटल जी को श्रद्धांजलि देने के लिए एक विशेष समारोह का आयोजन 19 अगस्त को शिवनगर गांव में किया गया है.यह वही शिवनगर है जो बड़ी शिद्दत से वाजपेयी जी की यादों को अपने दामन में सहेजे हुए है.मधुबनी जिला भारत स्काउट गाइड के मुख्य आयुक्त राम किशोर प्रसाद ठाकुर,शिवनगर गांव के विनोद शंकर झा,भास्कर के वरिष्ठ पत्रकार गांधी मिश्र गगन,मध्य विद्यालय केरवा के शिक्षक मुकेश कुमार झा सहित कई लोगों ने आज उस पावन माटी का अभिनन्दन किया,जिस पर कभी घण्टों बैठ कर अटल ने मिथिला का मन बढ़ाया था.यहां के लोग अटल को कितना प्यार करते हैं,उसका सबसे बड़ा प्रमाण यह है कि जैसे ही उनके दिवंगत होने की खबर आयी कई घरों के चूल्हे नहीं जले.लोगों के हलक से नीचे निवाला नहीं गया.